Магарац и фрула
Погледајте нашег малог Ђурицу,
од трске је направио фрулицу.
Свирао је лепо, ситно, шаљиво,
а магарац слушао га пажљиво.

Ђурка мисли магарцу се прохтело
па би и он да посвира весело, -
ту му радост закратити не хтеде,
пружи фрулу, магарац је - поједе!

А по томе закључити ваљда смем
да магарац не ужива ни у чем.
Магарац се не зна лепше провести,
он презире што не може појести.